nahid-hub/BLUGE-bengali-wikipedia-section-title-prediction huggingface dataset:
কলিঙ্গ রীতিতে নির্মিত মন্দিরের চূড়াগুলো পিরামিড আকৃতির। মন্দিরের সামনে রয়েছে নাটমন্ডপ। এখানে একসময় দেবদাসীরা দেবতার উদ্দেশ্যে পূজানৃত্য পরিবেশন করতেন। মন্দিরের ভিতরে রয়েছে নাটমন্দির,ভোগমন্দির ও গর্ভগৃহ। মন্দিরটির উচ্চতা প্রায় ৮৫৭ ফুট। তবে মন্দিরের অনেক অংশ এখন বালিতে ডেবে গেছে। মন্দিরের দেউল এখনো ২০০ ফুট উঁচু।

উড়িষ্যা ও দ্রাবিড় স্থাপত্যরীতির সংমিশ্রণে নির্মিত মন্দিরটি ধূসর বেলেপাথরে বিশাল একটি রথের আকারে গড়া হয়েছে। সমুদ্র থেকে উঠে আসা সূর্যদেবের বিশাল রথ, তার সামনে রয়েছে সাত জোড়া ঘোড়া। সাতটি ঘোড়া মানে সপ্তাহের সাত দিন। বারো জোড়া বিশাল চাকার ওপর পুরো মন্দিরটি নির্মিত। চব্বিশটি চাকা মানে চব্বিশ পক্ষ। চাকার কারুকার্য দর্শকদের জন্য একটি প্রধান আকর্ষণ। প্রতিটি চাকা একেকটি সূর্যঘড়ি। চাকার ভেতরের দাঁড়গুলো সূর্যঘড়ির সময়ের কাঁটা। আটটি দাড়ি মানে অষ্টপ্রহর। এখনো নিখুঁতভাবে সময় জানা যায় এই সূর্যঘড়ির সাহায্যে। মন্দিরের প্রবেশপথেই রয়েছে বিশাল দুটি সিংহের মূর্তি যারা লড়াই করছে দুটি রণহস্তীর সঙ্গে।

এছাড়া রয়েছে নৃত্যকক্ষ, ছায়াদেবীর মন্দির ও মায়া মন্দির। প্রতিবছর ডিসেম্বর মাসে মন্দির প্রাঙ্গনে বসে ডান্স ফেস্টিবল। সেইসময় বহু দূর থেকে ছুটে আসেন বহু নৃত্যপ্রেমী মানুষ।

সঠিক অনুচ্ছেদ শিরোনাম কোনটি?
titleA. উদ্ধার
titleB. ইতিহাস
titleC. ব্যুৎপত্তি
titleD. নির্মাণ ও গঠন
উত্তর: titleD
মদের অম্লতা ফ্রান্সের মদ ব্যবসাতে এক বিশাল সমস্যা ছিল। এর ফলে প্রতিবছর অনেক অর্থ গচ্চা যেত। পাস্তুর মদের স্বাদ ঠিক রেখে ব্যাক্টেরিয়া মুক্ত করার জন্য গবেষণা শুরু করেন। তিনি দেখেন মদকে গরম করলে ব্যাক্টেরিয়া মরে যায় এবং মদের কোন পরিবর্তন হয় না। পাস্তুর একই পদ্ধতি দুধের ক্ষেত্রেও প্রয়োগ করেন এবং ভাল ফল পান। পাস্তুরের এই পদ্ধতি বিশ্বব্যাপী এখন ব্যবহৃত হচ্ছে। তার নামানুসারে এই পদ্ধতিকে পাস্তুরায়ন নামে নামাঙ্কিত করা হয়।

সঠিক অনুচ্ছেদ শিরোনাম কোনটি?
titleA. মৃত্যু
titleB. জীবাণু তত্ত্ব
titleC. মদ শিল্প
titleD. প্রারম্ভিক জীবন
উত্তর: titleC
বিশ্বের অনেক স্থানেই হেপাটাইসিস সি-এ আইডিইউ প্রধান ঝুঁকির কারণ। ৭৭টি দেশের এক সমীক্ষায় দেখা গেছে যুক্তরাস্ট্র ও চীন সহ ২৫টি দেশে শিরায় মাদকের ব্যবহারের কারণে হেপাটাইটিস সি সংক্রমণের হার ৬০% থেকে ৮০% এর মধ্যে। ১২টি দেশে এই হার ৮০% এর বেশি। শিরায় মাদক গ্রহণের কারণে মোট ১০ মিলিয়ন লোকের হেপাটাইটিস সি সংক্রমণ হয়; চীন (১.৬ মিলিয়ন), যুক্তরাস্ট্র (১.৫ মিলিয়ন), এবং রাশিয়ায় (১.৩ মিলিয়ন) এই সংখ্যা সবচেয়ে বেশি। যুক্তরাস্ট্রে কারাবন্দীদের হেপাটাইটিস সি সংক্রমণের হার সাধারণ জনগণের চেয়ে দশ থেকে বিশ গুণ বেশি, এই সমীক্ষায় যার কারণ হিসাবে আইডিইউ ও জীবাণু-মুক্তকরণ ব্যতিরেকে সরঞ্জাম ব্যবহার করে শরীরে উল্কি তৈরির মত উচ্চ মাত্রার ঝুঁকিপূর্ণ আচরণের উল্লেখ করা হয়েছে।

সঠিক অনুচ্ছেদ শিরোনাম কোনটি?
titleA. রক্তের সঙ্গে সংস্পর্শ
titleB. শিরায় মাদকের ব্যবহার
titleC. রোগ সঞ্চালন
titleD. কারণ
উত্তর: titleB
১৯৪৭ সালে, ভারত থেকে দেশান্তরী হওয়ার পর, তিনি ও তাঁর পিতা উকারায় মসজিদ গাউসিয়া নির্মাণ করেন। ১৯৫০ সালে সাহিওয়ালে জামে মসজিদ মুহাজিরিনে তিনি জুমার নামাজে ইমামতি ও ধর্মসভায় তিনি শিক্ষাদান শুরু করেছিলেন এবং উকারার বিরলা উচ্চ বিদ্যালয়ের (সাটলেজ কটন মিলস উচ্চ বিদ্যালয় পালটে নতুন নামকরণ করা হয়) ধর্ম বিভাগের প্রধান হন।

১৯৫২ থেকে ১৯৫৩ পর্যন্ত তিনি "তেহরিক-এ-তাহাফফুজ-এ-খতমে নবুওয়াত" এ অবদান রেখেছেন, কাদিয়ানিদের নিগৃহীত করতে তৈরি করা একটি সংস্থা। ১৯৫৪ সালে তিনি উকারার গ্র্যান্ড ট্রাংক রোডে জামিয়া হানাফিয়্যাহ আশরাফ-উল-মাদারিসও প্রতিষ্ঠা করেন এবং এর অন্যতম উপদেষ্টা ও স্পন্সর ছিলেন। 

১৯৫৫ সালে তিনি প্রথমবারের মতো করাচি সফর করেন, তখন তিনি জামে মসজিদ আরাম বাগে প্রথম লাইলাতুল কদরের উপর বক্তৃতা রাখেন। পরবর্তী বছর তিনি মেমন মসজিদে বক্তৃতা করেন ও উক্ত মসজিদের "ইমাম" হন ও জামাত আহলে সুন্নাত প্রতিষ্ঠা করেন এবং এটির প্রথম চেয়ারম্যান হন।

সঠিক অনুচ্ছেদ শিরোনাম কোনটি?
titleA. জেল
titleB. ধর্মীয় এবং একাডেমিক কার্যাদি
titleC. প্রাথমিক জীবন এবং শিক্ষা
titleD. মৃত্যু ও উত্তরাধিকার
উত্তর: titleB
মার্লবোরা কলেজে অধ্যয়নের পর কেমব্রিজের জেসাস কলেজে পড়াশোনা করেছিলেন আর্থার হিল। মার্লবোরা কলেজ, উইল্টশায়ার, কেমব্রিজ বিশ্ববিদ্যালয় ও হ্যাম্পশায়ারের পক্ষে খেলে চমৎকার অল-রাউন্ডার হিসেবে যথেষ্ট সুনাম কুড়িয়েছিলেন।

১৮৮৭ সালে নিজস্ব ষোড়শ জন্মদিনের একদিন পর লর্ডসে প্রথমবারের মতো খেলায় অংশ নেন। এ সময়ে তিনি মার্লবোরা একাদশের পক্ষে তিন মৌসুম খেলেছিলেন। এরপর ১৮৮৮ সালে উইল্টশায়ারে চলে যান। কেমব্রিজে অবস্থানকালে ১৮৯০ থেকে ১৮৯৩ সাল পর্যন্ত চারবার অক্সফোর্ডের মুখোমুখি হন। মে, ১৯৯১ সালে বিশ্ববিদ্যালয়ের সদস্যরূপে নেক্সট সিক্সটিনের বিপক্ষে হ্যাট্রিক করেন। এর পরের বছরই লর্ড হক একাদশের সদস্যরূপে মাদ্রাজে মাদ্রাজ প্রেসিডেন্সির বিপক্ষে একই কৃতিত্ব গড়েন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. ব্যক্তিগত জীবন
titleC. টেস্ট ক্রিকেট
titleD. শৈশবকাল
উত্তর: titleD
১৯৩৮ সালে, আঠারো বছর বয়সে রবিশঙ্কর বড় ভাই উদয় শংকরের নাচের দল ছেড়ে মাইহারে ভারতীয় শাস্ত্রীয় সঙ্গীতের অমর শিল্পী আচার্য আলাউদ্দীন খান সাহেবের কাছে সেতারের দীক্ষা নিতে শুরু করেন। দীক্ষা গ্রহণকালে তিনি আচার্যের পুত্র সরোদের অমর শিল্পী ওস্তাদ আলী আকবর খানের সংস্পর্শে আসেন। তারা পরবর্তীতে বিভিন্ন স্থানে সেতার-সরোদের যুগলবন্দী বাজিয়েছেন। গুরুগৃহে রবি শংকর দীর্ঘ সাত বছর সেতারে সঙ্গীত শিক্ষা গ্রহণ করেন। এই শিক্ষাকাল পরিব্যাপ্ত ছিল ১৯৩৮ হতে ১৯৪৪ সাল পর্যন্ত।

১৯৩৯ সালে ভারতের আহমেদাবাদ শহরে রবিশঙ্করের সর্বপ্রথম সাধারণের জন্য উন্মুক্ত একক সেতার পরিবেশন অনুষ্ঠান হয়। সেই শুরু থেকে আজ পর্যন্ত পণ্ডিত রবিশঙ্কর নিজেকে তুলে ধরেছেন একজন বৈশ্বিক সঙ্গীতজ্ঞ, সঙ্গীত স্রষ্টা, পারফর্মার এবং ভারতীয় শাস্ত্রীয় সঙ্গীতের একজন মেধাবী দূত হিসেবে। ১৯৪৫ সালের মধ্যে রবিশঙ্কর সেতার বাদক হিসেবে ভারতীয় ঐতিহ্যবাহী শাস্ত্রীয় সঙ্গীতের একজন শিল্পী হিসেবে স্বীকৃতি পেয়ে যান।

এই সময়ে রবিশঙ্কর তার সাঙ্গীতিক সৃজনশীলতার অন্যান্য শাখায়ও পদচারণা শুরু করেন। তিনি সুর সৃষ্টি, ব্যালের জন্য সঙ্গীত রচনা এবং চলচ্চিত্রের সঙ্গীত পরিচালনা করেন। এই সময়ের বিখ্যাত "ধরত্রী কি লাল" এবং "নীচা নগর" চলচ্চিত্র দুটির সঙ্গীত রচনা ও সুরারোপ করেন। তিনি কবি ইকবালের "সারে জাঁহাসে আচ্ছা" কবিতাকে অমর সুরে সুরারোপিত করে ভারতীয় জাতীয় সঙ্গীতের পর সবচেয়ে জনপ্রিয় গান হিসেবে প্রতিষ্ঠিত করেছেন।

১৯৪৯ সালে রবিশঙ্কর দিল্লীতে অল ইন্ডিয়া রেডিওর সঙ্গীত পরিচালক হিসেবে যোগ দেন। একই সময়ে তিনি প্রতিষ্ঠা করেন "বৈদ্য বৃন্দ চেম্বার অর্কেষ্ট্রা" । ১৯৫০ হতে ১৯৫৫ সাল পর্যন্ত রবিশঙ্কর অত্যন্ত নিবিড়ভাবে সঙ্গীত সৃষ্টিতে ব্যাপৃত ছিলেন। এ সময়ে তার উল্লেখযোগ্য সৃষ্টি হলো সত্যজিৎ রায়ের অপু ত্রয়ী (পথের পাঁচালী, অপরাজিত ও অপুর সংসার)

চলচ্চিত্রের সঙ্গীত পরিচালনা। পরবর্তীতে তিনি 

১৯৬২ সালে পণ্ডিত রবিশঙ্কর কিন্নর স্কুল অব মিউজিক, বম্বে এবং ১৯৬৭ সালে কিন্নর স্কুল অব মিউজিক, লস এন্‌জেলেস স্থাপন করেন।

সঠিক অনুচ্ছেদ শিরোনাম কোনটি?
titleA. পারিবারিক জীবন
titleB. সঙ্গীত জীবন
titleC. আন্তর্জাতিক পরিমণ্ডলে
titleD. ছেলেবেলা
উত্তর: titleB
বাঙালির দৈনন্দিন জীবনে যে শব্দগুলি ব্যবহৃত হয় তার অধিকাংশই তদ্ভব শব্দ। সাহিত্যের ক্ষেত্রেও খ্যাতনামা লেখকদের রচনার শতকরা ৬০ ভাগ শব্দই তদ্ভব। 

অর্থাৎ, যেসব শব্দের মূল পাওয়া গিয়েছে সংস্কৃততে এবং সংস্কৃত থেকে প্রাকৃততে এবং প্রাকৃত থেকে বাংলায় এসেছে সেগুলোকে তদ্ভব শব্দ বলে। তদ্ভব শব্দের অপর নাম খাঁটি বাংলা শব্দ। 
সঠিক অনুচ্ছেদ শিরোনাম কোনটি?
titleA. ওড়িয়া ভাষায় তদ্ভব
titleB. ব্যবহার
titleC. অন্যান্য দক্ষিণ-এশীয় ভাষায় তদ্ভব
titleD. ইন্দো-ইউরোপীয় ভাষাগোষ্ঠী থেকে তদ্ভবের উৎপত্তি
উত্তর: titleB
ভোপোমান ছিল প্রুশিয়া সাম্রাজ্যের পোমারানিয়া প্রদেশের পশ্চিম অংশ। এর পূর্ব অঞ্চল দ্বিতীয় বিশ্বযুদ্ধের পরে পোল্যান্ডের অংশ হয়। মধ্যযুগে পোমারানিয়া ডাচির অন্তর্গত এই ভোপোমান অঞ্চল পোমারানীয় ডিউক শাসন করতো। ওয়েস্টফালিয়া শান্তিচুক্তির পরে ১৬৪৮ থেকে ১৮১৫ পর্যন্ত পোমারানিয়া সুইডিশ সাম্রাজ্যের অধীনে ছিল। এরপরে ১৮১৫ সালে পোমারানিয়া প্রুশিয়ার একটি প্রদেশে পরিণত হয়। ১৯৪৫ সাল পর্যন্ত এটি পোমারানিয়ার প্রদেশ হিসেবে ছিল।
সঠিক অনুচ্ছেদ শিরোনাম কোনটি?
titleA. ইতিহাস
titleB. ভোপোমান
titleC. পর্যটন
titleD. মেকলেনবুর্গ
উত্তর: titleB
শ্রীকৃষ্ণ হলেন সৎ-চিৎ-আনন্দের মূর্তিমান বিগ্রহ।রাধা তারই প্রকাশাত্মিকা শক্তি।শ্রীকৃষ্ণের হ্লাদিনী অংশ সঞ্জাত রাধা সৃষ্টি হয়েছেন তারই
লীলাসুখানুভবের জন্য।শ্রীরাধা আয়ান বধূ।তাই শ্রীকৃষ্ণের সাথে তার প্রেম অসামাজিক, পরকীয়া।জীবও তেমনই তত্ত্বের দিক থেকে শ্রীকৃষ্ণের স্বকীয় হলেও রূপ-রস-গন্ধযুক্ত জগতের সঙ্গে সে এমনই নিবিড়ভাবে আবদ্ধ যে সে তার স্বকীয়তা ভুলে যায়।সেই ভুল ভাঙলে জীব ভগবানের ডাকে সাড়া দেয়, তখন ঘটে তার পরকীয়া অভিসার।এভাবেই তৈরী হয়েছে বৈষ্ণব পদাবলীর তত্ত্ব।

সঠিক অনুচ্ছেদ শিরোনাম কোনটি?
titleA. কবিগণ
titleB. ভানুসিংহ ঠাকুরের পদাবলী
titleC. বৈষ্ণব পদাবলীর তত্ত্ব
titleD. বৈষ্ণব পদাবলী সাহিত্যে বিরহ
উত্তর: titleC
পিএনজি আইকনগুলি কমপক্ষে ১৯৯৯ সাল থেকে লিনাক্সের বেশিরভাগ বিতরণে জিনোমের মতো ডেস্কটপ পরিবেশে সমর্থিত হয়েছে। ২০০৬ সালে, উইন্ডোজ ভিস্তার মধ্যে পিএনজি আইকনগুলির জন্য মাইক্রোসফট উইন্ডোজ সমর্থন চালু হয়েছিল। পিএনজি আইকনগুলি অ্যামিগাস ৪, এআরওএস, ম্যাকোস, আইওএস এবং মরফোসগুলিতেও সমর্থিত। এছাড়াও, অ্যান্ড্রয়েড পিএনজির ব্যাপক ব্যবহার করে।

সঠিক অনুচ্ছেদ শিরোনাম কোনটি?
titleA. পিএনজি আইকনগুলির জন্য সমর্থিত অপারেটিং সিস্টেম
titleB. স্বচ্ছতা ইমেজ
titleC. নিখুঁত সরঞ্জাম
titleD. ফাইলের আকার কারণের
উত্তর: titleA
আফগানিস্তানে বহু বিচিত্র জাতির বসবাস। এদের প্রায় সবাই মুসলিম। মধ্য এশিয়া, চীন, ভারতীয় উপমহাদেশ ও ইরান - এই চার সাংস্কৃতিক অঞ্চলের মিলন ঘটেছে এখানে। ফলে দেশটিতে সৃষ্টি হয়েছে বিপুল ভাষাগত ও জাতিগত বৈচিত্র্য। আফগানিস্তানের মানুষ ইরান, পাকিস্তান, তাজিকিস্তান, তুর্কমেনিস্তান, উজবেকিস্তান, কিরগিজস্তান, মঙ্গোলিয়া, চীন, আরব উপদ্বীপ ও আরও বহু জায়গা থেকে এসেছেন। শতাব্দীর পর শতাব্দী ধরে মানুষের চলাচল, রাজনৈতিক বিপ্লব, আক্রমণ, রাজ্যবিজয় ও যুদ্ধ বহু মানুষকে এই অঞ্চলে নিয়ে আসে। এদেরই কেউ কেউ আফগানিস্তানকে নিজের মাতৃভূমি বানিয়ে নেয়। রাজনৈতিক দল ও জাতিসত্তার ধারণা বহু পরে এই বিচিত্র জাতি-সমাহারের ওপর অনেকটা চাপিয়ে দেয়া হয়। 
আফগানিস্তানের বর্তমান সীমারেখা ১৮শ শতকের শেষ দিকে দেশটিকে রুশ ও ব্রিটিশ সাম্রাজ্যের মধ্যবর্তী "বাফার" অঞ্চল হিসেবে বিবেচনা করে নির্ধারণ করা হয়। এই কৃত্রিম সীমান্ত বহু জাতির ঐতিহ্যবাহী বাসস্থলকে ভাগ করে ফেলে, যাদের মধ্যে আছে পশতু, তাজিক ও উজবেক। বহু যুদ্ধ আফগানিস্তানে জাতিগত বিদ্বেষ জিইয়ে রাখে। এমনকি এখনও আফগানিস্তানে অনেকে জাতি ও আত্মীয়তার বন্ধন রাষ্ট্রীয় বন্ধনের চেয়ে বড় হিসেবে গণ্য করেন।

আফগানিস্তানে এ পর্যন্ত একটিমাত্র সরকারি আদমশুমারি সম্পন্ন হয়েছে, ১৯৭৯ সালে। সেটি অনুযায়ী আফগানিস্তানের জনসংখ্যা ছিল প্রায় দেড় কোটি। ২০০৬ সালে এই জনসংখ্যা ৩ কোটি ১০ লক্ষে গিয়ে পৌঁছেছে বলে ধারণা করে হয়।

১৯৭৯ সালের সোভিয়েত আক্রমণের ফলে অনেক আফগান দেশের বাইরে উদ্বাস্তু হিসেবে পাড়ি জমান। এদের মধ্যে ৩০ লক্ষ যান পাকিস্তানে, এবং প্রায় ১৫ লক্ষ চলে যান ইরানে। এছাড়া প্রায় দেড় লাখ আফগান স্থায়ীভাবে বিদেশে পাড়ি জমান এবং যুক্তরাষ্ট্র, যুক্তরাজ্য ও বিভিন্ন ইউরোপীয় দেশে বসতি স্থাপন করেন। ২০০১ সালে তালেবান সরকারের পতনের পর অনেক উদ্বাস্তু দেশে ফেরত আসতে থাকেন। ২০০২ সাল নাগাদ প্রায় ১৫ লক্ষ উদ্বাস্তু পাকিস্তান থেকে এবং প্রায় ৪ লক্ষ উদ্বাস্তু ইরান থেকে ফেরত আসেন। তবে এদের সঠিক পুনর্বাসন আফগান সরকারের জন্য সংকটের সৃষ্টি করেছে। বহু উদ্বাস্তু স্থলমাইন-সঙ্কুল, বিমান-আক্রমণে বিধ্বস্ত ও পানির অভাবগ্রস্ত খরা এলাকায় বাস করছেন।

২০০৬ সালে আফগানিস্তানের জনসংখ্যা বৃদ্ধির হার ধরা হয় ২.৬৭%। আফগানিস্তানের শিশু মৃত্যুর হার বিশ্বে সর্বোচ্চ - ১০০০-এ ১৬০ টি শিশু জন্মেই মারা যায়। এখানে গড় আয়ুষ্কাল ৪৩ বছর। আফগানিস্তানের প্রায় ৭৭ শতাংশ লোক গ্রামে বসবাস করেন। শহরবাসীর অর্ধেক থাকেন রাজধানী কাবুলে।

সঠিক অনুচ্ছেদ শিরোনাম কোনটি?
titleA. ধর্ম
titleB. জনপরিসংখ্যান
titleC. রেল পরিবহন
titleD. সরকার ব্যবস্থা
উত্তর: titleB
১৯৫২ সালে রডরিক জেমস "জেস" ম্যাকম্যান এবং টুটস মোন্ট ক্যাপিটল রেসলিং কর্পোরেশন লিমিটেড (সিডাব্লিউসি) প্রতিষ্ঠা করেছিলেন, যেটি ১৯৫৩ সালে ন্যাশনাল রেসলিং এলায়েন্সে (এনডাব্লিউএ) যোগদান করেছিল। জেস ম্যাকম্যান, যিনি একজন সফল বক্সিং প্রবর্তক ছিলেন, ১৯২৬ সালে টেক্স রিকার্ডের সাথে কাজ শুরু করেছিলেন। রিকার্ডের সহায়তায় তিনি তৃতীয় মেডিসন স্কয়ার গার্ডেনে বক্সিং এবং রেসলিংয়ের প্রচার শুরু করেছিলেন।

১৯৫৪ সালের নভেম্বর মাসে, জেস ম্যাকম্যান মারা যান এবং মোন্টের অন্যতম সহযোগী রে ফ্যাবিয়ানি, ম্যাকম্যানের ছেলে ভিনসেন্ট জেমসকে এই সংস্থার সাথে যুক্ত করেন। কিশোর ম্যাকম্যান এবং মোন্ট খুব শীঘ্রই সফলতার সম্মুখীন হন এবং জনবহুল উত্তর-পূর্ব মার্কিন যুক্তরাষ্ট্রে তাদের আধিপত্যের কারণে, শীঘ্রই এনডাব্লিউএ-এর বুকিংয়ের প্রায় ৭০% অধিকার অর্জন করেছিলেন। ১৯৬৩ সালে, ম্যাকম্যান এবং মোন্ট নেচার বয় বাডি রজার্সের এনডাব্লিউএ ওয়ার্ল্ড হেভিওয়েট চ্যাম্পিয়নশিপ ধারণ করা নিয়ে এনডাব্লিউএ-এর সাথে একটি মামলা নিয়ে বিতর্কের সম্মুখীন হয়েছিল। উভয় ব্যক্তিই প্রতিবাদ করে এই সংস্থাটি ছেড়ে চলে যান এবং এর পরবর্তীতে তারা ডাব্লিউডাব্লিউডাব্লিউএফ গঠন করেন। মোন্ট ১৯৬০-এর দশকের শেষের দিকে ক্যাপিটল ছেড়ে চলে যান এবং যদিও ভিন্স ম্যাকম্যান সিনিয়র এনডাব্লিউএ ছেড়ে দিয়েছিলেন, পরবর্তীতে তিনি পুনরায় সেখানে যোগদান করেন।

সঠিক অনুচ্ছেদ শিরোনাম কোনটি?
titleA. টাইটান স্পোর্টস (১৯৮০–১৯৯৩)
titleB. সংস্থার ইতিহাস
titleC. নতুন প্রজন্ম (১৯৯৩–১৯৯৭)
titleD. টাইটান স্পোর্টসের পূর্বে (১৯৫২–১৯৮০)
উত্তর: titleD
১৯৯৯ সালে মহেশ বাবু মহা সাড়ম্বড়ে ফিরে আসেন। রাজু কুমারুডুতে(রাজপুত্র) নায়ক চরিত্রে অভিনয় করেন। ছবিতে তিনি প্রীতি জিন্তার সহ-অভিনেতা ছিলেন। এই ছবিতে অভিনয়ের জন্য তিনি নন্দী পুরস্কার- সেরা নবাগত অভিনেতা বাগিয়ে নেন। ছবিটি মুক্তি পাওয়ার পরে ভক্ত এবং গণ মাধ্যম তাকে আদর করে “‘প্রিন্স মহেশ’” ডাকতে শুরু করে। তার পরের চলচ্চিত্র যুবরাজু(২০০০ সাল) একই বছরে ভামসি মুক্তি পায়। এই সিনেমায় নম্রতার সঙ্গে মহেশ কাজ করেন। এই সিনেমার পরেই দুজন প্রেম করা শুরু করেন এবং শেষ পর্যন্ত বিয়ে করেন।
২০০১ সালে মুক্তিপ্রাপ্ত মুরারি তাকে সফলতা এনে দেয়। এই ছবিতে অভিনয় করে তিনি নন্দী জ্যুরি পুরস্কার জিতে নেন। ২০০২ সালে মুক্তি পায় তাক্কারি দোংগা। এই চলচ্চিত্রে অভিনয়ের জন্য আরেকটি নন্দী স্পেশাল জ্যুরি পুরস্কার জিতে নেন। ২০০২ সালে বব্বি মুক্তি পায়।
এর পরে ভূমিকা চাওলার সাথে অভিনীত চলচ্চিত্র ওক্কাদু মুক্তি পায়। ২০০৩ সালে মুক্তিপাওয়া এই চলচ্চিত্র মহেশ বাবুর অভিনয় জীবনের একটি মাইলফলক। তিনি তার প্রথম ফিল্মফেয়ার পুরস্কার লাভ করেন। এর পরে নিজাম মুক্তি পায়। মহেশ এই ছবির জন্য নন্দী সেরা অভিনেতার পুরস্কার লাভ করেন। ২০০৪ সালে আমিশা প্যাটেলের সাথে অভিইনীত ন্যানী মুক্তি পায়। ছবিটির প্রযোজক ছিলেন তার বোন মঞ্জুলা। একই বছর মাহেশের ভাই রমেশের প্রযোজিত ছবি অর্জুন মুক্তি পায়। এই ছবিতে আবেগী অভিনয়ের জন্য তিনি নন্দী বিশেষ জ্যুরি পুরস্কার লাভ করেন।

সঠিক অনুচ্ছেদ শিরোনাম কোনটি?
titleA. ২০১১-২০১৭
titleB. ১৯৯৯–২০০৪
titleC. পারিবারিক জীবন
titleD. শুরুর কথা
উত্তর: titleB
বিশ্বখ্যাত, স্বাদে গন্ধে অতুলনীয় বাংলাদেশের একমাত্র আশ বিহীন হাড়িভাঙ্গা আম। গাছ লক্ষ্যণীয় ও আকর্ষণীয়। ডগা পূষ্ট ও বলিষ্ঠ। ডালে জোড়কলম লাগালে গাছ অতি দ্রুত বৃদ্ধি পায়। চারা রোপনের পরবর্তী বছরেই মুকুল আসে। হাড়িভাঙ্গা আম গাছের অন্যতম বৈশিষ্ট্য হলো গাছের ডালপালা উর্ধ্বমূখী বা আকাশচুম্বী হওয়ার চেয়ে পাশে বেশি বিস্তৃত হয়। উচ্চতা কম হওয়ায় ঝড়-বাতাসে গাছ উপড়ে পড়েনা এবং আম কম ঝরে।

সঠিক অনুচ্ছেদ শিরোনাম কোনটি?
titleA. গঠন
titleB. নামকরণের ইতিহাস
titleC. ঔষধি ও পুষ্টিগুন
titleD. বিবরণ
উত্তর: titleD
সমগ্র রেকটি ভেস্টিবিউল-বেষ্টিত। রোলিং স্টক সরবরাহ করে চেন্নাইয়ের আইসিএফ এবং বৈদ্যুতিক সরঞ্জাম সরবরাহ করে বেঙ্গালুরুর এনজিইএফ। এই রোলিং স্টকগুলি অদ্বিতীয়, কারণ ডবলিউএজি-৬ সিরিজের কয়েকটি লোকোমোটিভ ছাড়া এগুলি ভারতের একমাত্র এন্ড-মাইন্টেড ক্যাব দরজা-বিশিষ্ট।

কলকাতা মেট্রোর ভূগর্ভস্থ রেল পরিষেবার জন্য আইসিএফ এই কোচগুলি বিশেষ নকশায় নির্মিত করে সরবরাহ করে। এর বৈশিষ্ট্যগুলি হল :


এই সকল অত্যাধুনিক কলাকৌশলবিশিষ্ট কোচগুলির নকশা ও নির্মাণ অত্যন্ত নির্ভরযোগ্য ও উচ্চমানের। সুরক্ষা ব্যবস্থা একটি গুরুত্বপূর্ণ কাজ বলে বিবেচিত হয়। কোনওরকম কারিগরি সহযোগিতা ছাড়াই যা লব্ধ হয়ে থাকে। সমগ্র ব্যবস্থাটি ২৩৫৬ জন যাত্রী ধারণক্ষমতা সম্পন্ন।

সঠিক অনুচ্ছেদ শিরোনাম কোনটি?
titleA. বৈশিষ্ট্যসমূহ
titleB. (কবি সুভাষ-জয় হিন্দ মেট্রো)
titleC. রোলিং স্টক
titleD. রেলপথ
উত্তর: titleC
১৮৮০র দশকের গোড়ার দিকে উপনিবেশিক ইন্দোনেশিয়ায় ( ডাচ ইস্ট ইন্ডিজ ) ডাচ শ্রমিকরা ক্রিকেট চালু করেছিলেন। ১৯৮৩ সালে তৎকালীন বাটাভিয়ায় (বর্তমান জাকার্তা ) বাটাভিয়া ক্রিকেট ক্লাবের সদস্যদের দ্বারা আয়োজিত ম্যাচটি ক্রাকাতোয়া অগ্নিৎপাতের জন্য পরিত্যক্ত হয়ে যায়। পরবর্তীতে ১৮৯৩ সালের সেপ্টেম্বরে সেই ক্লাবটি বাতাভিচ ক্রিকেট-ফুটবল ক্লাবের সাথে যোগদান করেন। ১৮৯৪ সালের মে মাসে একই সাথে দেশে ক্রিকেট এবং ফুটবলের প্রচলন উল্লেখযোগ্য ভাবে শুরু হয়। প্রাথমিক ভাবে ক্লাবগুলির বেশিরভাগই একসাথে ক্রিকেট এবং ফুটবল উভয় খেলা পরিচালনা করা হতো । ১৮৮৭ সালের নভেম্বরে মেদান শহরে প্রতিষ্ঠিত জিমন্যাস্টিক ভেরিনিগিং এরকম একটি ক্লাব ছিল যারা ১৮৯০ সালে পেনাং ক্লাবের (বর্তমান মালয়েশিয়ার ) বিপক্ষে ক্রিকেট এবং ফুটবল উভয় খেলাতেই অংশগ্রহণ করেন। এসময় সিঙ্গাপুর ক্রিকেট ক্লাবটিও সেই দেশ সফর করে বলে জানা যায়। ইন্দোনেশিয়া তথা ডাচ ইস্ট ইন্ডিজের ক্রিকেটের উত্থান অনেকাংশে নেদারল্যান্ডসে উপর ভিত্তি করেই প্রতিষ্ঠিত হয়েছিল। কেননা অনেক ডাচ খেলোয়াড় নিজ দেশ ছেড়ে উপনিবেশিক দেশগুলোতে চলে গিয়েছিলেন। ইন্দোনেশিয়ায় ডাচ খেলোয়াড়েরা শুধু ক্রিকেট খেলাতেই সীমাবদ্ধ ছিলেননা, তারা ব্রিটিশদের সহায়তাই বাতাভিয়ার একটি ক্লাবো গঠন করেছিলেন। ইন্দোনেসিয়ার বর্তমান জাতীয় স্মৃতিসৌধের পাশে একটি ক্রিকেট মাঠ তৈরি করা হয়ছিল, যা ১৯৬০ এর দশক অবধি বিদ্যমান ছিল।

সঠিক অনুচ্ছেদ শিরোনাম কোনটি?
titleA. খেলোয়ার
titleB. প্রাথমিক পর্যায়
titleC. ইতিহাস
titleD. সাম্প্রতিক সময়
উত্তর: titleB
মিশরীয় সংস্কৃতিতে শবাধারের ব্যবহার পুরনো রাজ্যের যুগ থেকে চলে আসছে। সেই যুগে শবাধারগুলি ছিল তুলনামূলকভাবে অনাড়ম্বর; সামান্য বিবরণ-সম্বলিত সমভূজ আধার। এই ধরনের শবাধারে তিনটি খোলা জায়গা থাকত। একটি কা-র যাতায়াতের উদ্দেশ্যে নির্মিত হত এবং অপর দু’টি ছিল দুই চোখের প্রতীক। যদিও সময়ের সঙ্গে সঙ্গে শবাধার ও সেগুলির গড়নের বিবর্তন ঘটে। নতুন রাজ্যের সময়কালে শবাধার শুধু অধিকতর জনপ্রিয়ই হয়ে ওঠেনি, বরং সেগুলি বিক্রির জন্য বিতরণও করা হত। শবাধারগুলিকে একটি বিশেষ আকার দেওয়ার মাধ্যমে মৃতের দেহের প্রতীক হিসাবে উপস্থাপনা করা হত এবং সেগুলির মধ্যে সমাহিত ব্যক্তির সঙ্গে সাজুয্য রেখে সজ্জিত করা হত। মৃত ব্যক্তিকে প্রায়শই সাদা পোষাকে চিত্রিত করা হত, যা মাতের সভাকক্ষে বিচারের মধ্যে দিয়ে যাওয়ার পর আত্মার পবিত্রতার প্রতীক ছিল। সেই সঙ্গে মৃতদেহের দিকনির্দেশনাও প্রাচীন মিশরীয়দের কাছে খুবই গুরুত্বপূর্ণ ছিল। আদি যুগে মৃতদেহগুলিকে নিঁখুত ভঙ্গিতে মুখটি দক্ষিণ দিকে রেখে শোয়ানো হত। পরবর্তীকালে দেহগুলিকে শোয়ানো হত চিৎ করে এবং উত্তর দিক হয়ে দাঁড়ায় মৃতের মাথাটি রাখার ক্ষেত্রে অধিকতর অনুকূল দিক।

সঠিক অনুচ্ছেদ শিরোনাম কোনটি?
titleA. সমাধিসৌধ
titleB. মমিকরণ
titleC. শবাধার
titleD. পাতাললোকের গ্রন্থাবলি
উত্তর: titleC
প্রথম মৌসুমটি প্রথম উপন্যাসের ঘটনাবলি অনুসারে নির্মিত হলেও পরের মৌসুমগুলোতে ব্যাপক পরিবর্তন লক্ষ্য করা যায়। ডেভিড বেনিওফের মতে, এই ধারাবাহিকটি হল মূল সম্পূর্ণ উপন্যাস ধারাবাহিকের উপযোগকরণ এবং জর্জ আমাদের জন্য যে মানচিত্র তৈরি করে দিয়েছে তার অনুসরণ এবং প্রধানতম মাইলফলকগুলো ছোঁয়া; কিন্তু যাত্রাপথের সকল যাত্রাবিরতিতে থামা নয়।"

উপন্যাসগুলো ও তাদের উপযোগকরণে ইউরোপীয় ইতিহাসের দৃশ্যপট, চরিত্র ও ঘটনার দৃশ্যাবলিকে মূলভিত্তি হিসেবে দেখানো হয়েছে। ওয়েস্টরসের বেশিরভাগ অংশই হল মধ্যযুগীয় ইউরোপের ধ্বংসাবশেষ, ভূমি ও সংস্কৃতি থেকে শুরু করে রাজপ্রাসাদ-অভ্যন্তরের ষড়যন্ত্র, সামন্তবাদ, দুর্গ, ও নাইটদের টুর্নামেন্ট। উপন্যাসগুলোর প্রধান অনুপ্রেরণা হল ল্যাঙ্কেস্টার ও ইয়র্ক পরিবারের মধ্যে ওয়ার অব দ্য রোজেস খ্যাত গৃহযুদ্ধসমূহ (১৪৫৫-৮৫), যা মার্টিনের উপন্যাসে ল্যানিস্টার ও স্টার্ক পরিবার হিসেবে দেখানো হয়েছে। সার্সি ল্যানিস্টার "ফ্রান্সের শি-উল্‌ফ" খ্যাত ইজাবেলার (১২৯৫-১৩৫৮) সাথে তুলনীয়; এছাড়া ফরাসি ঔপন্যাসিক মরিস দ্র্যুওঁর ঐতিহাসিক উপন্যাস ধারাবাহিক "দি অ্যাকার্সড কিংস"-এ উল্লেখিত ইজাবেলা ও তার পরিবার মার্টিনের প্রধান অনুপ্রেরণা।

অন্যান্য ঐতিহাসিক ঘটনাবলির মধ্যে রয়েছে হাদ্রিয়ানের দেয়াল (যা মার্টিনের দেয়াল), রোমান সাম্রাজ্য, আটলান্টিসের কিংবদন্তি (প্রাচীন ভ্যালিরিয়া), বাইজেন্টাইন গ্রিক অগ্নিকাণ্ড (বন্যআগুন), ভাইকিং যুগে আইসল্যান্ডীয় বীরদের বীরত্বগাঁথা (আয়রনবর্ন), মোঙ্গল উপদল (ডথোরাকি), শতবর্ষের যুদ্ধ, এবং ইতালীয় রেনেসাঁস। এই সকল উপাদানকে বিপরীত ইতিহাসের একটি নিখাঁদ অ বিশ্বাসযোগ্য সংস্করণ নির্মাণে মার্টিনের দক্ষতা ফলেই এই ধারাবাহিকটি জনপ্রিয়তা লাভ করে।

সঠিক অনুচ্ছেদ শিরোনাম কোনটি?
titleA. দৃশ্যপট
titleB. উপযোগকরণ সময়সূচি
titleC. গল্প বিন্যাস
titleD. অনুপ্রেরণা ও পরিবর্তন
উত্তর: titleD
ইংল্যান্ডে অনুষ্ঠিত ২০০৯ সালের আইসিসি বিশ্ব টি২০ প্রতিযোগিতায় শ্রীলঙ্কার পক্ষে খেলার জন্যে মনোনীত হন। দলকে প্রতিযোগিতার চূড়ান্ত খেলায় নিয়ে যেতে প্রভূতঃ ভূমিকা রাখেন। ৮ জুন, ২০০৯ তারিখে অস্ট্রেলিয়ার বিপক্ষে টুয়েন্টি২০ আন্তর্জাতিকে অভিষেক হয় তার। ঐ প্রতিযোগিতায় শ্রীলঙ্কার পক্ষে সাত খেলার পাঁচটিতে অংশগ্রহণ ছিল তার। তন্মধ্যে, চূড়ান্ত খেলায় পাকিস্তানের বিপক্ষে তার দল পরাজিত হয়েছিল। তবে, ২০১০ সালের বিশ্ব টি২০ খেলায় তার অংশগ্রহণের সুযোগ হয়নি। এরপর থেকে ২০১৭ সাল পর্যন্ত প্রায়শঃই জাতীয় দল নির্বাচকমণ্ডলীর উপেক্ষার পাত্রে পরিণত হয়েছেন।

ঘরোয়া ক্রিকেটে যথেষ্ট সফলতা পেলেও আন্তর্জাতিক পর্যায়ে ঐ ধারাবাহিকতা রক্ষা করতে পারেননি। ফলে, ২০০৯ সালে নিজ দেশে পাকিস্তানের বিপক্ষে খেলার পর দলের বাইরে অবস্থান করতে হয়। তবে, স্বদেশে পাকিস্তানের বিপক্ষে খেলার জন্যে ২০১২ সালে অশান্ত ডিমেলের নেতৃত্বে দল নির্বাচকমণ্ডলী পুণরায় তাকে শ্রীলঙ্কা দলে যোগদানের আমন্ত্রণ জানায়। এর পরপরই ভারত দলের বিপক্ষে ওডিআই খেলার সুযোগ পান। তবে, বল হাতে ব্যর্থ হয়েছিলেন। ঐ সিরিজে কেবলমাত্র গৌতম গম্ভীরকে সরাসরি রান আউটের মাধ্যমে বিদায় করাই গুরুত্বপূর্ণ অবদান রাখেন।

বেশ কয়েকবছর আন্তর্জাতিক ক্রিকেট অঙ্গন থেকে দূরে থাকার পর ২০১৬ সালে নিউজিল্যান্ড গমনের সুযোগ পান। দ্বিতীয় টি২০আইয়ে প্রথম কয়েক বলেই অত্যন্ত সুন্দর ক্রীড়াশৈলী প্রদর্শন করেছিলেন। ইউদানার বলে মার্টিন গাপটিলের সহজ ক্যাচ থিসারা পেরেরা তালুবন্দী করতে পারেননি। এরপর নিউজিল্যান্ডীয় ব্যাটসম্যানদের হাতে ধবলধোলাইয়ের শিকার হন তিনি। তিন ওভারে ৩৪ রান খরচ করতে হয় তাকে। খেলার ১০ম ওভারেই জয়ের বন্দরে পৌঁছে নিউজিল্যান্ড দল ৯ উইকেটের সহজ জয় পায়। মে, ২০১৮ সালে শ্রীলঙ্কা ক্রিকেট কর্তৃক ২০১৮-১৯ মৌসুমকে ঘিরে ৩৩জন ক্রিকেটারকে জাতীয় পর্যায়ে চুক্তিবদ্ধ করা হয়। এতে তিনিও যুক্ত হন।

সঠিক অনুচ্ছেদ শিরোনাম কোনটি?
titleA. দক্ষিণ আফ্রিকা গমন
titleB. ঘরোয়া ক্রিকেট
titleC. শৈশবকাল
titleD. আন্তর্জাতিক ক্রিকেট
উত্তর: titleD
প্রথাগতভাবে প্রধান সঞ্চয় স্থান হিসেবে ল্যাপটপে একটি হার্ড ডিস্ক ড্রাইভ থাকে। কিন্তু এটা বর্তমানে ফ্ল্যাশ ড্রাইভের আবিষ্কারের ফলে অকার্যকর হিসেবে প্রমাণিত হয়েছে। কারণ যখন এটিকে বহনযোগ্য যন্ত্রে লাগানো হবে এটি বেশি বিদ্যুৎ খরচ করবে, তাপ উৎপন্ন করবে এবং এর অভ্যন্তরে নড়াচাড়া করলে ক্ষতি হতে পারে এমন যন্ত্রাংশ রয়েছে। যার ফলে ড্রাইভের এবং ডাটার ক্ষতিসাধন হতে পারে। বিশেষ করে যখন একটি ল্যাপটপ কোন ক্ষতির সম্মুখীন হয় যেমন পড়ে যাওয়া, বহন করার সময় ইত্যাদি। ফ্ল্যাশ মেমোরি প্রযুক্তির উৎকর্ষের ফলে এখন বেশিরভাগ মধ্যম থেকে উচ্চ মানের ল্যাপটপে আরো ছোট, কম বিদ্যুত খরচ করে এবং দ্রুতগতি সম্পন্ন সলিড-স্টেট ড্রাইভ ব্যবহার করে। যা ড্রাইভজনিত সমস্যার সমাধানের পাশাপাশি ডাটা নষ্ট হওয়ার সম্ভবনাকে কমিয়ে এনেছে বহনযোগ্য ল্যাপটপের জন্য। কিন্তু বেশিরভাগ কম দামি বা কম ক্ষমতা সম্পন্ন ল্যাপটপে হার্ড ডিস্ক ড্রাইভ এখনো বেশি ব্যবহার করা হয় এদের কম দামের কারণে।

বেশিরভাগ ল্যাপটপই ২.৫ ইঞ্চি মাপের ড্রাইভ ব্যবহার করে। এগুলো ৩.৫ ইঞ্চি মাপের ডেস্কটপ ড্রাইভের ছোট সংস্করন। এই মাপের ড্রাইভগুলো আরো ছোট, কম বিদ্যুত খরচ করে এবং কম তাপ উৎপন্ন করে। পাশাপাশি দেখা যায় এদের অসুবিধা হল এগুলোর ধারনক্ষমতা কম এবং ডাটা স্থানান্তর গতিও কম। কিন্তু এসএসডির বেলায় ছোট হওয়ার কারণে যে অসুবিধাগুলো ২.৫ ইঞ্চি মাপের ড্রাইভের হয়, তা হয় না। কারণ এসএসডিগুলোর ভেতরের নকশা করা হয়েছে যাতে কম জায়গা ধারন করে। কিছু আরো ছোট মাপের ল্যাপটপে আরো ছোট ১.৮ ইঞ্চি মাপের হার্ডড্রাইভ ডিস্ক দেখা যায়। এসএসডিগুলো প্রথাগত মাপে, বা ১.৮ ইঞ্চি বা ল্যাপটপের প্রয়োজন অনুযায়ী এমসাটা বা এম.২ কার্ডের আকারে পাওয়া যায়।

হার্ডডিস্কের তুলনায় এসএসডি'র আরো ভালো স্থানান্তর গতি রয়েছে কিন্তু হার্ডডিস্ক কম দামি এবং এতে জায়গা বেশি পাওয়া যায়। ২০১৪ অনুযায়ী, বেশিরভাগ হার্ডডিস্ক ড্রাইভের সংরক্ষন ক্ষমতা ২ টেরাবাইট যেখানে এসএসডির হল ১ টেরাবাইট।

বেশিরভাগ ল্যাপটপই একটি মাত্র ২.৫ ইঞ্চি মাপের ড্রাইভ ধারণ করতে পারে। কিন্তু কিছু সংখ্যক ল্যাপটপ আছে (১৭" থেকে বেশি বড় প্রদর্শনীর) যেগুলোতে দুটো লাগানো যায়। কিছু ল্যাপটপ আছে যেগুলোতে হার্ডড্রাইভ বা এসএসডি উভয়ই ব্যবহার করা যায়। এক্ষেত্রে এসএসডি ব্যবহার করা হয় অপারেটিং সিস্টেম অংশের জন্য আর সাধারণ ডাটা সংরক্ষনের জন্য হার্ডডিস্ক ড্রাইভ ব্যবহার করা হয়। এর ফলে আই/ও কার্যক্ষমতা বৃদ্ধি পায়। অন্য আরেকটি ব্যবস্থা হল একটি ১৬-৩২ জিবি ক্ষমতার এসএসডি ক্যাশ ড্রাইভ হিসেবে ব্যবহার করা যাতে আই/ও কার্যক্ষমতা বৃদ্ধি পায়। এবং অবশ্যই তা অপারেটিং সিস্টেম দ্বারা সমর্থিত হতে হবে।

যখন কিছু এসএসডি ড্রাইভ সাধারণ মানদন্ড অনুসরন করে বানানো হয় না (আকারের ক্ষেত্রে) বা কোন ধরনের স্বত্তাধিকারি ডটার কার্ড প্রয়োজন হয়। সেইসব ল্যাপটপের ধারণ ক্ষমতা পরবর্তীতে বাড়ানোর কোন পথ নাও থাকতে পারে।

কিছু ল্যাপটপের এসএসডি ধারন ক্ষমতা খুব কম হতে পারে। কারণ হিসেবে বলা যায় এগুলো ব্যবহারকারীর প্রয়োজনীয় ডাটা সংরক্ষনের সময় ক্লাউড সংরক্ষন সেবা ব্যবহার করে। যেমন গুগল ক্রোমবুক।

বিভিন্ন ধরনের বাহ্যিক হার্ডডিস্ক ড্রাইভ অথবা এনএএস ডাটা সংরক্ষন সার্ভারের সাথে (আরএআইডি প্রযুক্তি দিয়ে) যে কোন ল্যাপটপ কার্যত যুক্ত করে (যেমন: ইউএসবি, ফায়ারঅয়ার, ইসাটা, থান্ডারবোল্ট অথবা তার বা তারবিহিন নেটওর্য়াকের মাধ্যমে) ডাটা সংরক্ষন ক্ষমতা বাড়ানো যায়।

প্রায় সব ল্যাপটপেই একটি কার্ড রিডার থাকে যা দিয়ে মেমোরি কার্ড যেমন এসডি অথবা মাইক্রো এসডি ব্যবহার করা যায়।

সঠিক অনুচ্ছেদ শিরোনাম কোনটি?
titleA. বিক্রয়
titleB. ইনপুট
titleC. অভ্যন্তরীন সঞ্চয় স্থান
titleD. অপসারনযোগ্য মিডিয়া ড্রাইভ
উত্তর: titleC